Glimlag as jy langer wil leef | Maroela Media
Glimlag as jy langer wil leef
Optimiste leef glo langer, het navorsing onlangs bevestig.
Wetenskaplikes van die Albert Einstein College se Medisinale Instituut vir Ouderdomsnavorsing het bevind dat mense wat 100 jaar en ouer word, gewoonlik 'n positiewe uitkyk op die lewe het. Tweehonderd-drie-en-veertig Ashkenazi-Jode, van oos-Europa en ouer as 100 jaar, het onder andere aan die studie deelgeneem. Hulle is glo goeie kandidate vir só 'n studie, aangesien hul geenpoel soortgelyk is aan mekaar. Navorsers is van mening dat 'n positiewe uitkyk op die lewe moontlik geneties baseer is.
Lilly Port, een van die persone wat aan die studie deelneem, is 'n jeugdige 98 jaar oud.
Nir Barzilai, woordvoerder, het gesê die persone was uitbundig, optimisties en gemaklik. "Hulle beskou lag as 'n baie belangrike deel van die lewe en het 'n groot vriendekring. Hulle druk hul emosies maklik uit en krop nie gevoelens op nie," het hy gesê.
Die studie vorm deel van die Langlewendheid Geneprojek wat meer as 500 Ashkenazi-Jode ouer as 95 en 700 nasate bestudeer. Die bevindinge is in die nuutste aanlynweergawe van die joernaal Aging publiseer.